Folketing
2005-04-28

Jeg vil gerne fortælle én ting: Der, hvor jeg bor, har vi et sundhedscenter. Der er en fælles finansiering mellem amt og kommune. Det har vi allerede iværksat på genoptræningsområdet, og det vil sige, at vores medicinske patienter hurtigt glider ud fra sygehuset og kommer på sundhedscenteret. Det vil sige, at de kommer ud der, hvor der er lidt mere tid til at holde i hånd. Vores sygehusvæsen skal bruges til virkelig at behandle, når man er rigtig dårlig, men rehabiliteringen, genoptræningen skal ske tæt på miljøet. Det har vi også sat penge af til, og det har vi forventninger om at kommunalreformen også vil. Giv os nu chancen for at vise det her. Derfor synes jeg ikke, at vi skal fordybe os i store flotte, forkromede planer. Det nytter ikke noget. Vi skal lave det dér, hvor mennesket er, og vi har gjort ting. Socialministeren er lige kommet med et forslag om forebyggende hjemmebesøg. Nu tager vi fat på de allerdårligste, de tungeste.